
Na osnovu osnovu člana 8. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije BiH“, br. 12/03, 34/03 i 65/13), člana 13. stav (3) tačka f) Zakona o turističkim zajednicama („Službene novine Tuzlanskog kantona“, br. 11/15 i 14/16), člana 28. stav (2)  Statuta Turističke zajednice Tuzlanskog kantona („Službene novine Tuzlanskog kantona“, broj 5/17) u vezi sa članom 2. Odluke o izmjenama i dopuni Statuta Turističke zajednice Tuzlanskog kantona, broj 01-131-5/26 od 02.04.2026. godine i člana 1. Odluke o raspisivanju i utvrđivanju teksta Ponovnog javnog konkursa za izbor i imenovanje voditelja Turističkog ureda Turističke zajednice Tuzlanskog kantona, broj 02-455-1/26 od 27.08.2026. godine, Turističko vijeće Turističke zajednice Tuzlanskog kantona raspisuje:
[bookmark: _GoBack]

PONOVNI JAVNI KONKURSZA IZBOR I IMENOVANJE 
 VODITELJA TURISTIČKOG UREDA TURISTIČKE ZAJEDNICE TUZLANSKOG KANTONA

Raspisuje se Ponovni javni konkurs za izbor i imenovanje voditelja Turističkog ureda Turističke zajednice Tuzlanskog kantona

I. Opis poslova i nadležnosti

Voditelj turističkog ureda provodi odluke Skupštine i Turističkog vijeća; organizuje izvršenje zadataka Turističke zajednice Kantona; zastupa Turističku zajednicu Kantona i poduzima pravne radnje u ime i za račun Turističke zajednice Kantona; zastupa Turističku zajednicu Kantona u svim postupcima pred sudovima, upravnim i drugim državnim tijelima, te pravnim osobama s javnim ovlaštenjima; odgovoran je za namjensko trošenje sredstava koja se vode u Turističkoj zajednici Kantona; usklađuje materijalne i druge uvjete rada Turističkog ureda i brine se da poslovi i zadaci budu na vrijeme i kvalitetno obavljeni, u skladu sa odlukama, zaključcima i programom rada Turističke zajednice Kantona i njenih organa; predlaže zapošljavanje zaposlenika u Turističkom uredu; odlučuje o raspoređivanju zaposlenika na određena radna mjesta, te o prestanku rada, u skladu sa aktom o organizaciji i sistematizaciji Turističkog ureda, kojeg usvaja Turističko vijeće; upozorava organe Turističke zajednice Kantona na nezakonitost njihovih odluka; odlučuje o službenim putovanjima zaposlenika; odlučuje o korištenju ličnih automobila u službene svrhe i o korištenju sredstava reprezentacije; predlaže organizaciju i sistematizaciju Turističkog ureda, kao i druge opće akte neophodne za funkcioniranje Turističkog ureda; ako ocijeni da je to potrebno i svrsishodno i u cilju izvršavanja zadataka Turističke  zajednice Kantona predlaže Turističkom vijeću povjeravanje pojedinih stručnih poslova trećim licima; potpisuje poslovnu dokumentaciju Turističke zajednice Kantona; zajedno sa predsjednikom Turističkog vijeća priprema sjednice Turističkog vijeća i Skupštine; podnosi Turističkom vijeću izvještaj o svom radu i o radu Turističkog ureda, te predlaže mjere za unapređenje organizacije rada Turističkog ureda; daje punomoći i prokuru u skladu sa svojim ovlaštenjima; rješava u I stepenu o pravima, obavezama i odgovornostima zaposlenika Turističkog ureda, te obavlja i druge poslove utvrđene zakonom, aktima i odlukama Turističke zajednice.
Voditelj Turističkog ureda Turističke zajednice Tuzlanskog kantona imenuje se na period od četiri godine.

II. Kandidati moraju ispunjavati sljedeće opće uvjete: 

1. da su državljani Bosne i Hercegovine,
2. da su stariji od 18 godina, ali ne stariji od 65 godina,
3. da su zdravstveno sposobni za obavljanje poslova za koje se kandidiraju,
4. da nisu otpušteni iz državne službe kao rezultat disciplinske mjere na bilo kojem 
    nivou vlasti u Bosni i Hercegovini u periodu od tri godine prije dana objavljivanja 
    upražnjene pozicije,
5. da nisu osuđivani za krivično djelo,
6. da nisu kažnjavani iz oblasti privrednog prijestupa i da im nije izrečena zaštitna mjera 
    zabrane vršenja poziva, djelatnosti ili dužnosti,
7. da se na njih ne odnosi član IX.1. Ustava Bosne i Hercegovine,
8. da nisu izabrani zvaničnici, nosioci izvršne funkcije ili savjetnici u smislu Zakona o 
    sukobu interesa u organima vlasti u Federaciji Bosne i Hercegovine („Službene 
    novine Federacije BiH“, broj 70/08),
9. da se protiv njih ne vodi krivični postupak.

III. Pored općih uvjeta iz tačke II, kandidati trebaju ispunjavati i sljedeće posebne uvjete:

1. da imaju završenu visoku stručnu spremu turističkog, ekonomskog, pravnog ili drugog smjera, odnosno visoko obrazovanje prvog, drugog ili trećeg ciklusa Bolonjskog sistema studiranja koji se vrednuje sa najmanje 240 ECTS bodova,
2. da imaju najmanje pet godina radnog iskustva nakon sticanja visoke stručne spreme od čega najmanje tri na rukovodnim poslovima,
3. da nemaju privatni finansijski interes u Turističkoj zajednici Tuzlanskog kantona i da nemaju drugih smetnji za imenovanje utvrđene posebnim propisima, 
4. da nisu članovi organa Turističke zajednice Tuzlanskog kantona, a ukoliko jesu kandidati će dostaviti ovjerenu izjavu da će po konačnom imenovanju odstupiti sa pozicije u roku od sedam dana od dana imenovanja.

IV. Za sve kandidate koji u potpunosti ispunjavaju opće i posebne uvjete ovog javnog konkursa u postupku konačnog izbora uzet će se u obzir i sljedeći kriteriji:

· dužina radnog iskustva na poslovima iz oblasti turizma,
· komunikativne i organizatorske sposobnosti,
· minimum znanja o organizaciji i djelatnosti Turističke zajednice Tuzlanskog kantona,
· sposobnost savjesnog i odgovornog obavljanja upražnjene pozicije,
· sposobnost nepristrasnog donošenja odluka,
· sposobnost upravljanja finansijskim i ljudskim resursima,
· naklonjenost timskom radu,
· rezultati rada tokom karijere.

V. Uz potpisanu prijavu kandidata, koja treba da sadrži kraću biografiju, e-mail adresu, adresu stanovanja i broj telefona za kontakt, potrebno je priložiti sljedeću dokumentaciju:

1. rodni list i uvjerenje o državljanstvu (ne starije od šest mjeseci),
2. uvjerenje o zdravstvenoj sposobnosti (dostavlja izabrani kandidat),
3. uvjerenje ili potvrda nadležnog organa o ispunjavanju općeg uvjeta iz tačke II podtačka 4. Ponovnog javnog konkursa (dostavljaju samo kandidati koji su zaposleni ili su bili zaposleni u državnoj službi na bilo kojem nivou vlasti u Bosni i Hercegovini, u posljednje tri godine prije objavljivanja Ponovnog javnog konkursa), odnosno potpisanu i ovjerenu od nadležnog organa izjavu kandidata da kandidat nije radio u organu državne službe u periodu od tri godine prije dana objavljivanja Ponovnog javnog konkursa (dostavljaju kandidati koji u navedenom periodu nisu radili u državnoj službi), 
4. potpisane i ovjerene od nadležnog organa izjave kandidata o ispunjavanju općih uvjeta iz tačke II podtačka 5, 6, 7. i 8. Ponovnog javnog konkursa, 
5. uvjerenje nadležnog suda da se protiv kandidata ne vodi krivični postupak (ne starije od tri mjeseca),
6. ovjerena fotokopija diplome o završenoj visokoj stručnoj spremi koja je tražena Ponovnim javnim konkursom uz napomenu na ovjeri da izvornik, odnosno diploma sadrži suhi žig koji se na fotokopiji ne vidi,
7. uvjerenje Porezne uprave FBiH o osiguranju ili uvjerenje Federalnog zavoda za penzijsko-invalidsko osiguranje o podacima registrovanim u matičnoj evidenciji   o radnom iskustvu iz kojeg je vidljivo da kandidat ima najmanje pet godina radnog iskustva nakon sticanja visoke stručne spreme, na poslovima visoke stručne spreme, od čega najmanje tri godine na rukovodnim poslovima, s tim da kandidati trebaju dodatno priložiti i opis poslova radnog mjesta iz internog akta poslodavca, ukoliko se iz naziva radnog mjesta i dostavljenih uvjerenja ne može zaključiti da se radi o rukovodećem radnom mjestu (originali ili ovjerena fotokopija),
8. potpisane i ovjerene od nadležnog organa izjave kandidata o ispunjavanju posebnih uvjeta iz tačke III podtačka 3. i 4. Ponovnog javnog konkursa,
9. plan rada Turističke zajednice Tuzlanskog kantona za mandatni period na koji se bira voditelj.

Napomena: 

Dokumenti koji se prilažu uz prijavu na Ponovni javni konkurs moraju biti u originalu ili ovjerenoj fotokopiji. 
Komisija će razmatrati samo blagovremeno dostavljene prijave. Neblagovremeno dostavljene koverte će biti vraćene kandidatima. 
Kandidati koji dostave potpunu dokumentaciju, bit će pozvani na intervju. O terminu intervjua, kandidati će biti obaviješteni najmanje tri dana prije planiranog održavanja intervjua, putem e-maila i putem telefona.
Prije početka intervjua kandidat je dužan dati podatke o ranijim neposrednim rukovodiocima od kojih se mogu dobiti preporuke i informacije o njemu, te ispuniti obrazac u kojem će iznijeti bilo koje pitanje ili mogućnost koja bi mogla dovesti do sukoba interesa u slučaju da dođe do njegovog imenovanja.
Izabrani kandidat dužan je prije konačnog imenovanja dostaviti ljekarsko uvjerenje koje ne smije biti starije od tri mjeseca, a kojim dokazuje da je zdravstveno sposoban za obavljanje poslova.
Prijavu sa traženim dokumentima potrebno je dostaviti u roku od 15 dana od dana posljednjeg objavljivanja Ponovnog javnog konkursa. 
Podnošenjem prijave na Ponovni javni konkurs kandidat daje saglasnost za obradu njegovih ličnih podataka u svrhu provođenja procedure po ovom konkursu, u skladu sa Zakonom o zaštiti ličnih podataka BiH („Službeni glasnik Bosne i Hercegovine“, broj 12/25).
Ponovni javni konkurs će biti objavljen u „Službenim novinama Federacije Bosne i Hercegovine“, dnevnom listu „Večernji list BiH“ i na web stranici Turističke zajednice Tuzlanskog kantona. 
Prijavu sa traženom dokumentacijom dostaviti putem pošte preporučeno ili neposredno, na sljedeću adresu:

TUZLANSKI KANTON
TURISTIČKA ZAJEDNICA TUZLANSKOG KANTONA
ul. Muftije ef. Kurta br. 1, 
TUZLA
/sa naznakom: „Za Komisiju za izbor kandidata za imenovanje voditelja Turističkog ureda Turističke zajednice Tuzlanskog kantona - NE OTVARAJ“/

